b'\n_START_ARTICLE_\nLiedakkala\n_START_PARAGRAPH_\nLiedakkala on kyl\xc3\xa4 Keminmaan kunnassa Lapin maakunnassa, noin kuusi kilometri\xc3\xa4 kuntakeskuksesta pohjoiseen. Kyl\xc3\xa4 sijaitsee Kemin ja Rovaniemen v\xc3\xa4lisen rautatien varrella ja valtatien 4 l\xc3\xa4heisyydess\xc3\xa4 Kemijoen l\xc3\xa4nsirannalla. Kyl\xc3\xa4n nimen arvellaan olevan per\xc3\xa4isin Liedecke nimisest\xc3\xa4 saksalaisesta kauppiaasta 1200-luvulla. Alueen rakennuskanta koostuu p\xc3\xa4\xc3\xa4osin uusista rakennuksista ja muodostaa tiiviin haja-asutusalueen._NEWLINE_Liedakkalan koulu lakkautettiin vuonna 2016 kev\xc3\xa4tlukukauden j\xc3\xa4lkeen. Koulu oli lopetusuhalla jo vuonna 2014, ja kerran ehdittiin p\xc3\xa4\xc3\xa4tt\xc3\xa4\xc3\xa4kin, ett\xc3\xa4 koulu suljetaan, mutta asiasta ei oltu yksimielisi\xc3\xa4, joten koulu sai viel\xc3\xa4 tuolloin jatkaa toimintaansa. Koulu oli perustettu vuonna 1913 ja viimeksi kouluk\xc3\xa4yt\xc3\xb6ss\xc3\xa4 ollut arkkitehti Karl Lindahlin suunnittelema koulurakennus valmistui vuonna 1915. Koululla on skeittiramppi, jalkapallokentt\xc3\xa4 ja leikkipaikka. Koulun vieress\xc3\xa4 on Seurala-rakennus, jossa on mahdollista harrastaa liikunnallisia asioita ja viett\xc3\xa4\xc3\xa4 aikaa. Liedakkalan alkup\xc3\xa4\xc3\xa4ss\xc3\xa4 on my\xc3\xb6s ratsastuskeskus.'